L 145/32 Jurnalul Oficial al Uniunii Europene 16.5.2014 REGULAMENTUL (UE) NR. 505/2014 AL COMISIEI din 15 mai 2014 de modificare a anexei II la Regulamentul (CE) nr. 1333/2008 al Parlamentului European și al Consiliului în ceea ce priveşte utilizarea coloranților pentru caramel (E 150a-d) în bere și în băutu- rile din malț (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1333/2008 al Parlamentului European şi al Consiliului din 16 decembrie 2008 privind aditivii alimentari (!), în special articolul 10 alineatul (3), întrucât: (1) Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi. (2) Această listă poate fi modificată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008 al Parlamentului European şi al Consiliului (?), fie la inițiativa Comisiei, fie în urma unei cereri. (3) Coloranții pentru caramel sunt coloranți alimentari autorizați în prezent pentru utilizare și apar în lista din anexa II la Regulamentul (CE) nr. 1333/2008. Autorizarea în cauză ține seama de dozele zilnice acceptabile (DZA), stabilite de Comitetul ştiințific pentru alimentație în 1987, 1990 şi 1996. (4) Autoritatea Europeană pentru Siguranţa Alimentară (denumită în continuare „autoritatea”) a emis un aviz la 3 februarie 2011, în ceea ce priveşte reevaluarea siguranței coloranților pentru caramel ca aditivi alimentari ()). În avizul respectiv, autoritatea a stabilit o DZA de grup de 300 mg/kg greutate corporală/zi. În cadrul acestei DZA de grup s-a stabilit o DZA individuală de 100 mg/kg greutate corporală/zi pentru E 150c caramel amoniacal. Autoritatea a concluzionat că expunerea anticipată prin alimentație a copiilor și a populațiilor adulte poate depăşi DZA pentru caramel obișnuit (E 150a), pentru caramel amoniacal (E 150c) şi pentru caramel cu sulfit de amoniu (E 150d). (5) La 3 decembrie 2012, Autoritatea a emis o comunicare oferind o evaluare detaliată a expunerii pentru coloranții pentru caramel E 150a, E 150c și E 150d și a concluzionat că expunerea anticipată prin alimentație a fost consi- derabil mai redusă decât cea estimată în avizul anterior ('). Cu toate acestea, autoritatea a concluzionat că DZA pentru caramel amoniacal (E 150c) poate fi totuşi depășită în cazul copiilor de vârstă mică și al adulților. În timp ce DZA a fost doar ușor depășită (6 %) la niveluri ridicate în cazul copiilor de vârstă mică într-un stat membru, în cazul adulților, DZA a fost depășită cu 5-51 % în cinci state membre. După analizarea informațiilor naționale mai detaliate cu privire la utilizările reale ale caramelului amoniacal (E 150c), statele membre în cauză au demonstrat că doza reală este în mod semnificativ mai redusă. Cu toate acestea, ținând seama de faptul că berea are contribuția cea mai importantă la expunerea în cazul adulților, este necesar să se modifice condițiile de utili- zare şi să se stabilească limitele maxime de utilizare pentru caramel amoniacal (E 150c) din subcategoria alimen- tară 14.2.1 „Bere și băuturi din malț” pentru a garanta un nivel ridicat de protecție a sănătății umane. (6)  În conformitate cu articolul 11 alineatul (4) din Regulamentul (CE) nr. 1333/2008, limitele maxime de coloranți se aplică cantităților de principiu colorant conținute în preparatul colorant, cu excepția cazului în care se prevede altfel. Cu toate acestea, natura complexă şi cunoştințele limitate privind compoziția chimică a coloranților pentru caramel face ca identificarea lor în produsele alimentare să fie o provocare. Prin urmare, la efectuarea controalelor oficiale, autoritățile competente ar putea avea în vedere, de asemenea, să verifice nivelul de 2-acetil-4-tetrahidroxi- butilimidazol, şi anume impuritatea care poate fi determină analitic şi care a fost luată în considerare la stabilirea unei DZA individuale pentru caramel amoniacal (E 1500). () JOL354,31.12.2008, p. 16. () Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (JO L 354, 31.12.2008, p.1). () EFSA Journal 2011; 9(3):2004. (“) EFSA Journal 2012; 10(12):3030.